UMOYO WACHIKHRISTU
Ivyo Vingatovwira Kuti Tiŵe Ŵaluso mu Uteŵeti
—Kovwira Msambiri Kuti Wajipeleke na Kubatizika
CHIFUKWA WULI NTCHAKUZIRWA?: Uyo tikusambira nayo Baibolo wakwenera kujipeleka kwa Yehova na kubatizika, kuti nayo wamutemwe. (1Pe 3:21) Kufuma apo, awo ŵakuchita vinthu kuyana na ivyo ŵakalayizga, ŵakuvikilirika mwauzimu. (Sa 91:1, 2) Mkhristu wakujipeleka kwa Yehova, kwa munthu yayi, panji ntchito, nesi gulu. Ntheura msambiri wakwenera kutemwa Yehova na kumuwonga.—Ro 14:7, 8.
UMO MUNGAMOVWILIRA:
Para mukusambira nayo, dumbiskanani ivyo nkhani iyo mukusambira yikuvumbura vya Yehova. Muphalirani kuti waŵazgenge Baibolo zuŵa lililose na kulomba kwa Yehova “nyengo zose.”—1Te 5:17; Yak 4:8
Muchiskani msambiri winu kuti waŵe na chilato chakuti wajipeleke na kubatizika. Kweniso movwirani kuti waŵeso na vilato vinyake nga nkhuzgorapo pa maungano panji kupharazgira ŵanyake ku nyumba panji ku ntchito. Kumbukani kuti Yehova wakuchichizga munthu yayi kuti wamuteŵetere. Munthu wakwenera kusankha yekha kujipeleka kwa Yehova.—Do 30:19, 20
Usange pali vinyake ivyo wakwenera kusintha, movwirani kuti wasinthe mwakuti wakondweske Yehova na kuŵa wakwenelera kubatizika. (Zi 27:11) Pali tunkharo tunyake uto tukukhomelera mwa munthu, ntheura mukwenera kulutilira kumovwira kuti wavure wunthu wakale na kuvwara wunthu uphya. (Efe 4:22-24) Mungamulongora nkhani za mu Gongwe la Mulinda za mutu wakuti “Baibolo Likusintha Umoyo wa Ŵanthu”
Muphalirani umo imwe mukukondwera chifukwa cha kuteŵetera Yehova.—Yes 48:17, 18
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn